Source: https://www.riigiteataja.ee/akt/844279
Timestamp: 2020-07-08 09:08:51+00:00

Document:
Patendikirjelduse vorminõuded ja vormistamise kord – Riigi Teataja
Patendikirjelduse vorminõuded ja vormistamise kord
Patendikirjelduse vorminõuded ja vormistamise kord - sisukord
1 PATENDIKIRJELDUS
§ 1 Patendikirjelduse struktuur
§ 4 Leiutiskirjelduse, patendinõudluse ja jooniste vorminõuded
2 PATENDIKIRJELDUSE KOOSTAMINE
§ 6 Leiutiskirjelduse, patendinõudluse ja jooniste koostamine
§ 7 Patendikirjelduse komplekteerimine
3 PATENDIKIRJELDUSE PALJUNDAMINE, AVALDAMINE, LEVITAMINE JA SÄILITAMINE
§ 8 Patendikirjelduse paljundamine
§ 9 Patendikirjelduse avaldamine
§ 10 Patendikirjelduse levitamine
§ 11 Patendikirjelduse säilitamine
RTL 2005, 18, 191
Vastu võetud 27.01.2005 nr 17
Määrus kehtestatakse «Patendiseaduse» (RT I 1994, 25, 406; 1998, 74, 1227; 107, 1768; 1999, 84, 764; 2001, 27, 151; 93, 565; 2002, 53, 336; 2003, 18, 106; 2004, 20, 141) § 354 lõike 5 alusel.
1. peatükk PATENDIKIRJELDUS
§ 1. Patendikirjelduse struktuur
Patendikirjeldus koosneb tiitellehest, leiutiskirjeldusest, patendinõudlusest ja joonisest või muust illustreerivast materjalist (edaspidi joonis), millele viidatakse leiutiskirjelduses või patendinõudluses.
3) patendikirjelduse välja andnud asutuse nimetus – Patendiamet (19);
4) dokumendi nimetus – patendikirjeldus (12);
8) leiutise autori ees- ja perekonnanimi ning aadress (72);
9) patendiomaniku ees- ja perekonnanimi, tema elukoha või ettevõtte asukoha aadress ja riigi kood, juriidilise isiku korral nimi, asukoha aadress ja riigi kood (73);
12) patenditaotluse number (21);
13) patenditaotluse esitamise kuupäev (22);
14) «Patendiseaduse» § 8 lõikes 3 nimetatud teabe avalikustamise kuupäev (23);
16) varasema patenditaotluse, millest patenditaotlus on eraldatud, andmed (esitamise kuupäev, number) (62);
17) varasema, jätkatud taotluse andmed (esitamise kuupäev, number) (66);
18) leiutise olemust muutvate varasema patenditaotluse paranduste ja täienduste esitamise kuupäev ning varasema patenditaotluse number;
19) rahvusvahelise taotluse andmed (esitamise kuupäev, number) (86);
20) rahvusvahelise patenditaotluse siseriiklikku menetlusse esitamise kuupäev (85);
21) Euroopa patenditaotluse andmed (esitamise kuupäev, number) (96);
22) bioloogilise aine, sealhulgas mikroorganismi tüve deponeerimise andmed (83);
23) patenditaotluse avaldamise kuupäev (43);
24) patendikirjelduse avaldamise kuupäev (45);
25) patendi kehtivuse (õiguskaitse) alguse kuupäev (24);
26) leiutise olemuse lühikokkuvõte eesti ja inglise keeles (57);
27) joonis (või muu illustreeriv materjal).
1) tiitellehe päise vasakpoolsesse ossa paigutatakse Eesti väike riigivapp, sellest paremale riigi nimi ning viimase alla patendikirjelduse välja andnud asutuse nimetus;
2) tiitellehe päise parempoolsesse ossa trükitakse INID-koodi järeldokumendi number, milles numbriosa ees on Eesti Vabariigi kahetäheline kood «EE» ja numbriosa järel kood «B1» («B2», «B3» jne), kus B-tähe juurde kuuluv number näitab, mitmenda patendikirjelduse publikatsiooniga on tegemist;
3) samasugune dokumendi number ilma INID-koodita dubleeritakse lehe vasaku veerise ülaossa vertikaalselt ja lehe alumise veerise keskele. Lehe ülaveerisel paremal on dokumendi number dubleeritud vöötkoodina vastavalt WIPO standardile ST.10/B;
6) lehe keskossa vasakule paigutatakse vähemalt patenditaotluse number, patenditaotluse esitamise kuupäev, patendi kehtivuse alguse kuupäev, patenditaotluse avaldamise kuupäev ja patendikirjelduse avaldamise kuupäev;
7) lehe keskossa paremale paigutatakse vähemalt patendiomaniku ja leiutise autori andmed ning esindaja olemasolu korral ka esindaja andmed;
8) kui patenditaotlus on esitatud rahvusvahelise taotlusena või on muudetud siseriiklikuks patenditaotluseks rahvusvahelise taotluse või Euroopa patenditaotluse aluse, täiendatakse lehe keskosa vastava taotluse andmetega;
10) leiutise nimetuse alla paigutatakse leiutise olemuse lühikokkuvõte eesti ja inglise keeles ning joonis, kui viimase paigutamine tiitellehele on ette nähtud. Leiutise olemuse lühikokkuvõtete tekstid ja joonis paigutatakse eelistatult kõrvuti asetsevatesse veergudesse. Joonis paigutatakse sel juhul parempoolsesse veergu. Joonise võib paigutada ka leiutise olemuse lühikokkuvõtete alla, kui joonis seda tingib.
§ 4. Leiutiskirjelduse, patendinõudluse ja jooniste vorminõuded
(1) Leiutiskirjeldus ja patendinõudlus peavad vastama majandus- ja kommunikatsiooniministri 28. detsembri 2004. a määruse nr 221 «Patenditaotluse sisu- ja vorminõuded ning Patendiametile esitamise kord» (RTL 2005, 5, 36) §-s 52 kehtestatud tekstidokumentide vormistamise üldnõuetele.
(2) Joonised peavad vastama käesoleva paragrahvi lõikes 1 nimetatud määruse §-s 57 kehtestatud jooniste vormistamise nõuetele.
2. peatükk PATENDIKIRJELDUSE KOOSTAMINE
(1) Tiitelleht koostatakse pärast registreeringu andmete patendiregistrisse (edaspidi register) kandmist, võttes aluseks registri andmebaasi andmed ja patenditaotleja esitatud või Patendiameti poolt korrigeeritud leiutise olemuse eesti- ja inglisekeelse lühikokkuvõtte.
(2) Tiitellehel joonise avaldamise vajadus ja avaldatav joonis määratakse kindlaks patendi väljaandmise otsuse tegemisel ning kooskõlastatakse patenditaotlejaga.
§ 6. Leiutiskirjelduse, patendinõudluse ja jooniste koostamine
(1) Leiutiskirjeldus, patendinõudlus ja joonised koostatakse patenditaotleja poolt Patendiametile edastatud ning patendi väljaandmise otsuses Patendiameti poolt märgitud lehtedest.
(2) Patendi väljaandmise otsuses märgitakse leiutiskirjelduse lehtede lehekülje numbrid ja kehtiva redaktsiooni Patendiametisse saabumise kuupäev ning patendinõudluse punktide numbrid ja kehtiva redaktsiooni Patendiametisse saabumise kuupäev. Jooniste korral märgitakse figuuri number ja kehtiva variandi Patendiametisse saabumise kuupäev.
(3) Leiutiskirjelduse, patendinõudluse ja jooniste kõigi lehtede ülaveerise parempoolsesse ossa paigutatakse WIPO standardi ST. 10/B kohaselt käesoleva määruse § 3 lõike 1 punktis 2 kehtestatud formaadile vastav dokumendi number.
§ 7. Patendikirjelduse komplekteerimine
Patendikirjeldus komplekteeritakse dokumentidest käesoleva määruse §-s 1 toodud järjestuse kohaselt.
3. peatükk PATENDIKIRJELDUSE PALJUNDAMINE, AVALDAMINE, LEVITAMINE JA SÄILITAMINE
§ 8. Patendikirjelduse paljundamine
(1) Patendikirjeldusest tehakse vähemalt kaks ärakirja, millest üht kasutatakse patendikirja koostamiseks ja teine edastatakse avalikustamiseks Eesti Patendiraamatukogule.
(2) Patendiamet võib valmistada patendikirjeldusest seoses registrist teabe väljastamisega piiranguteta vajaliku arvu ärakirju ja levitada ärakirja avalikes digitaalsetes andmebaasides.
§ 9. Patendikirjelduse avaldamine
(1) Patendikirjeldus avaldatakse patendi väljaandmise teate Eesti Patendilehes avaldamise päeval.
(2) Eesti Patendiraamatukogu paneb patendi väljaandmise teate Eesti Patendilehes avaldamise päeval avalikuks tutvumiseks välja vähemalt ühe eksemplari patendikirjelduse ärakirja.
§ 10. Patendikirjelduse levitamine
(1) Paberkandjal patendikirjelduste siseriiklikku levitamist ja levitamist välisriikides ning vahetust välisriikide patendiametite ja muude asutuste ning organisatsioonidega korraldab Eesti Patendiraamatukogu.
(2) Patendikirjelduste digitaalset levitamist korraldab Patendiamet.
§ 11. Patendikirjelduse säilitamine
(1) Käesoleva määruse alusel koostatud patendikirjelduse originaali säilitatakse alaliselt registritoimikus.
(2) Vähemalt üht patendikirjelduse paberkandjal eksemplari säilitatakse alaliselt Eesti Patendiraamatukogus.
(3) Patendiamet ja Eesti Patendiraamatukogu võivad valmistada patendikirjeldustest digitaalseid ärakirju, koostada nendest asutusesiseseid andmekogusid ning kasutada ja töödelda nende andmeid.
Majandusministri 25. novembri 1998. a määrus nr 42 «Patendikirjelduse vorminõuete ja vormistamise korra kehtestamine» (RTL 1998, 360/361, 1529) tunnistatakse kehtetuks.

References: § 1

§ 4

§ 6

§ 7

§ 8

§ 9

§ 10

§ 11
 § 354

§ 1
 § 8

§ 4

§ 6
 § 3

§ 7

§ 8

§ 9

§ 10

§ 11